REGNJAKKAR ÚR TELTUM–ÖDN WEAR VERÐUR VIÐ Á ORKUSTEVNUNI Endurnýtsla, avmarking av burturkastið og nýnýting av teltum, hetta er í stuttum tað sum ÖDN WEAR fæst við. Nýnýtsla, er tá burturkast verður nýtt uttan at tað fyrst er skilt í smálutir, og er tað tí meiri orkusparandi enn endurnýtsla har burturkast verður syndrað smátt–tí er tað nýnýtsla sum ÖDN WEAR serliga miðsavnar seg um. Tað eru tríggjar ungar kvinnur, Sólvá Lindenskov Róadóttir, Unn Baldursdóttir og Heidi Lindenskov Róadóttir sum eiga og reka fyritøkuna ÖDN WEAR. Tær gera regnjakkar burturúr teltum frá føroyskum festivalum. Við framleiðsluni vilja tær minka um óneyðugt burturkast og ganga tær sera høgt uppí at nýnýta, soleiðis at eitt telt verður til fleiri nýggjar regnjakkar, og at eitt telt við nógvum upplivingum fær eitt nýtt lív. Eingin regnjakki hjá ÖDN WEAR er líka, hvør jakki hevur sína egnu søgu, t. d. kundi ein søga verið at:” Jakkin er úr Gøtu, frá G-Festivalinum tá Fat Boy Slim var høvuðsnavn, jakkin var eitt telt, men nú er hann ein jakki!” . Framleiðslan hjá ÖDN WEAR er burðardygg og gongur bert fyri seg í Føroyum. Fyritøkan er grunda á tey 17 Heimsmálini fyri burðardyggari menning hjá ST, og verða fleiri av málunum fylt út longu nú–fyrst og fremst er tað tó mál 12 um burðardygga menning og avmarking av spill og dálking. Málbólkurin hjá ÖDN WEAR eru bæði kvinnur og menn sum eru umhvørvistilvitaði og sum dáma væl at vera serstøk og at føla seg serlig við sínum keypum. Festivalgestir hoyra ikki óvænta eisini til málbólkin. Síðsta árið hava kvinnurnar handan ÖDN WEAR brúkt uppá at samla telt inn og gjørt tey klár til framleiðslu, og í summar fara tær aftur at rudda á G-festivalinum, Summarfestivalinum og eisini á Roskilde Festivalinum. Framleiðslan av regnjakkum gongur væl og fer tað at bera til at keypa vørurnar á heimasíðuni https://odnwear. com í mai í ár. Tað fer eisini at bera til at koma at royna, og ikki minst at keypa vøkru regnjakkarnar á Orkustevnuni 12. og 13. juni í Høllini á Hálsi í Havn–tað eru vit sera spent uppá. Hóast undirtøkan til Orkustevnuna 2020 longu er góð, hava fleiri fyritøkur og stovnar víst á at 31. januar-1. februar er eitt keðiligt tíðspunkt hjá teimum at luttaka á stevnum. Veitarar av orkuloysnum í Føroyum eru ikki so nógvir, tí hava vit valt at lurta eftir fyritøkunum við at flyta stevnuna, so flest møgulig kunnu luttaka, og harvið bjóða vitjandi eitt breiðari úrval av nýmótans orkuloysnum. Næstu tíðina fara vit regluliga at leggja tíðindaskriv við kunning um luttakandi stovnar og fyritøkur á heima- og facebook síðurnar hjá Orkustevnuni. So fylgið væl við! Orkustevnan størsti framsýningar- og vitanarpallur innan orkumál í Føroyum. Orkustevna verður í Høllini á Hálsi í Tórshavn 12. og 13 juni. Endamálið við Orkustevnuni er at kunna um orku- og umhvørvismál og at økja um virksemið innan hesa vinnu. Orkustevnan savnar stovnar, fyritøkur og vitjandi á einum stað, har upplýst verður um møguleikarnar innan orkuloysnir–til dømis grøna, alternativa, varandi og aðrar orkukeldur. Málið er, at endabrúkarin verður kunnaður um viðkomandi orku viðurskifti og fær greiðu á kunning og vørum á marknaðinum. Tískil bjóðar Orkustevnan besta og størsta framsýningar- og vitanarpall innan orkumál í Føroyum. Stórur dentur hevur síðstu árini verið lagdur á at fáa eitt grønt orkuskifti í Føroyum, m. a. við at eggja vanliga húsarhaldinum at velja grønar orkuloysnir við at endurrinda meirvirðisgjald á hitapumpum, elbilum og vetnisbilum. Men hvussu langt eru vit í veruleikanum komin? Og hvørjar møguleikar hevur endabrúkarin at vera við til at arbeiða fyri at fáa eitt grønari og umhvørvisvinarligari samfelag? Á Orkustevnuni vísa føroyskar fyritøkur og stovnar fram sína serfrøði av vørum og tænastum, sum hesi veita til marknaðin. Og fleiri almennir fyrilestrar verða eisini um orku- og umhvørvismál har serfrøðingar á økinum viðgera viðkomandi evnið. Hetta er sættu ferð at Orkustevnan verður fyriskipað. Síðan síðstu Orkustevnu er høllin á Hálsi blivin dupult so stór, og er málið at fylla alla høllina við spennandi framsýnarum. Fyriskiparar av Orkustevnuni í 2020 eru Advent Events Managament og VRG (nýggjur partnari).